《问源草庐咏 其五 柴门落叶》
清代·王颖锐

山色青如许，秋林渐露梢。不风而自陨，索句若为敲。

地火添霞气，天霜满水坳。君看鸟反哺，上下补寒巢。

作者简介：王颖锐(1713--1794)，字秉成,号瓶城。清金匮人。国子生。少勤举业，能文章。父殁家累万金,内讧外侮，积十余年清其逋。仁厚好施,友爱兄弟。曾搜辑先世《耐轩遗书》梓之行世。有《听雨楼诗文稿》。